《苦寒行》
宋代·苏过

句芒司春懦不职，纵使玄冥氧凌轹。三冬肃杀归尔时，长物岂凌长凛慄。

北风吹水冰成梁，急雷盖地云翻墨。坐令贫士高掩扃，安得重裘代絺绤。

春泥漫漫薪不属，破灶无烟愁四壁。饥吟拥鼻涕流澌，皲指结衣僵欲直。

水南水北多高士，去作达官金马客。朱门碧瓦照通都，耻著麻衣羡狐白。

问余何为不录录，反老抱关守甔石。十日春寒何所觊，坐想朝阳生屋隙。

愿将挟纩同斯人，杜陵大厦无由得。南荣炙背直万钱，燠燠此衣安且吉。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。